title: Komisjoni rakendusmäärus (EL) 2019/49, 4. jaanuar 2019, milles käsitletakse loa andmist naatriumseleniidi, kaetud granuleeritud naatriumseleniidi ja tsink-L-selenometioniini kasutamiseks kõikide loomaliikide söödalisandina (EMPs kohaldatav tekst)

text:
                  14.1.2019

                  ET

                  Euroopa Liidu Teataja

                  L 10/2

         KOMISJONI RAKENDUSMÄÄRUS (EL) 2019/49,
         4. jaanuar 2019,
         milles käsitletakse loa andmist naatriumseleniidi, kaetud granuleeritud naatriumseleniidi ja tsink-L-selenometioniini kasutamiseks kõikide loomaliikide söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord. Kõnealuse määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.

                     (2)

                     Naatriumseleniidi kasutamiseks kõikide loomaliikide söödalisandina anti tähtajatu luba vastavalt direktiivile 70/524/EMÜ. Vastavalt määruse (EÜ) nr 1831/2003 artikli 10 lõikele 1 kanti see aine seejärel olemasoleva tootena söödalisandite registrisse.

                     (3)

                     Vastavalt määruse (EÜ) nr 1831/2003 artikli 10 lõikele 2 koostoimes nimetatud määruse artikliga 7 on esitatud taotlus naatriumseleniidi uueks hindamiseks kõikide loomaliikide söödalisandina. Uue hindamise raames esitati taotlus ka kaetud granuleeritud naatriumseleniidi kohta.

                     (4)

                     Vastavalt määruse (EÜ) nr 1831/2003 artiklile 7 on esitatud taotlus tsink-L-selenometioniini kasutamise lubamiseks kõigi loomaliikide söödalisandina.

                     (5)

                     Taotlejad taotlesid naatriumseleniidi, kaetud granuleeritud naatriumseleniidi ja tsink-L-selenometioniini liigitamist söödalisandite kategooriasse „toitainelised lisandid“. Taotlustele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.

                     (6)

                     Euroopa Toiduohutusamet (edaspidi „toiduohutusamet“) jõudis oma 20. oktoobri 2015. aasta, (3)28. jaanuari 2016. aasta, (4)8. märtsi 2016. aasta (5) ja 20. veebruari 2018. aasta (6) arvamuses järeldusele, et kavandatud kasutustingimuste korral ei avalda naatriumseleniit, kaetud granuleeritud naatriumseleniit ega tsink-L-selenometioniin kahjulikku mõju loomade ega inimeste tervisele ega keskkonnale. Toiduohutusamet jõudis järeldusele, et muude orgaaniliste seleeniühendite puhul kehtestatud orgaanilise seleeni sisalduse piirnormi tuleks kohaldada ka tsink-L-selenometioniini suhtes. Toiduohutusameti järelduse kohaselt võib naatriumseleniiti, kaetud granuleeritud naatriumseleniiti ja tsink-L-selenometioniini pidada tõhusaks seleeni allikaks kõikide loomaliikide puhul. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruanded söödas sisalduvate söödalisandite analüüsimise meetodi kohta.

                     (7)

                     Naatriumseleniidi, kaetud granuleeritud naatriumseleniidi ja tsink-L-selenometioniini hindamine näitab, et määruse (EÜ) nr 1831/2003 artiklis 5 sätestatud tingimused loa andmiseks on täidetud.

                     (8)

                     Kuna ohutusnõuetest ei tulene vajadust aine naatriumseleniidi lubamise tingimuste muudatusi viivitamatult kohaldada, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.

                     (9)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Loa andmine
            Lisas nimetatud aineid, mis kuuluvad söödalisandite kategooriasse „toitainelised lisandid“ ja funktsionaalrühma „mikroelementide ühendid“, lubatakse kasutada söödalisandina loomasöödas kõnealuses lisas esitatud tingimustel.

            Artikkel 2
            Üleminekumeetmed

               1.   Naatriumseleniiti ja seda ainet sisaldavaid eelsegusid, mis on toodetud ja märgistatud enne 3. augustit 2019 kooskõlas enne 3. veebruari 2019 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni.

               2.   Naatriumseleniiti sisaldavaid söödamaterjale ja segasööta, mis on toodetud ja märgistatud enne 3. veebruari 2020 kooskõlas enne 3. veebruari 2019 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud toiduloomadele.

               3.   Naatriumseleniiti sisaldavaid söödamaterjale ja segasööta, mis on toodetud ja märgistatud enne 3. veebruari 2021 kooskõlas enne 3. veebruari 2019 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud muudele loomadele kui toiduloomad.

            Artikkel 3
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. jaanuar 2019

                  Komisjoni nimel

                  president

               Jean-Claude JUNCKER

            (1)  ELT L 268, 18.10.2003, lk 29.

            (2)  Nõukogu 23. novembri 1970. aasta direktiiv 70/524/EMÜ söödalisandite kohta (EÜT L 270, 14.12.1970, lk 1).

            (3)  EFSA Journal 2015; 13(11): 4271.

            (4)  EFSA Journal 2016; 14(2): 4398.

            (5)  EFSA Journal 2016; 14(3): 4442.

            (6)  EFSA Journal 2018; 16(3): 5197.

            LISA

                        Söödalisandi identifitseerimisnumber

                        Loa hoidja nimi

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        Seleeni (mg/kg) 12 % niiskusesisaldusega täissöödas

                           Kategooria: toitainelised lisandid. Funktsionaalrühm: mikroelementide ühendid

                        3b801

                        Naatriumseleniit

                           Söödalisandi kirjeldus

                        Pulbriline naatriumseleniit, mille minimaalne seleenisisaldus on 45 %

                           Toimeaine kirjeldus

                        Naatriumseleniit
                        Keemiline valem: Na2SeO3

                        CASi number 10102-18–8
                        EINECSi nr: 233–267-9

                           Analüüsimeetod
                            (1)

                        Naatriumseleniidi kirjeldamine:

                                    —

                                    titrimeetria – Euroopa farmakopöa monograafia 01/2008:1677 ja/või

                                    —

                                    gravimeetria.

                              Naatriumi üldsisalduse määramine naatriumseleniidis:

                                    —

                                    aatomabsorptsioonspektromeetria (AAS) – EN ISO 6869:2000 või

                                    —

                                    induktiivsidestunud plasma aatomiemissioonspektromeetria (ICP-AES) – EN:15510:2007

                              Seleeni üldsisalduse määramine eelsegus, söödamaterjalis ja segasöödas:

                                    —

                                    hüdriidide tekitamisega aatom-absorptsioonspektromeetria (HGAAS) pärast mikrolainete toimel lagundamist – EN 16159:2012

                        Kõik liigid

                        —

                        0,50 (kokku)

                                    1.

                                    Naatriumseleniiti võib turule lasta ja kasutada söödalisandina preparaadi kujul.

                                    2.

                                    Lisand lisatakse söödale eelseguna.

                                    3.

                                    Söödakäitlejad kehtestavad söödalisandi ja eelsegu kasutajatele kasutamiskorra ja korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegu käitlemisel asjakohaseid isikukaitsevahendeid.

                        3. veebruar 2029

                        3b802

                        Kaetud granuleeritud naatriumseleniit

                           Söödalisandi kirjeldus

                        Kaetud granuleeritud naatriumseleniidi preparaat, mille

                                    —

                                    seleenisisaldus on 1–4,5 %

                                    —

                                    Katteained ja dispergaatorid (polüoksüetüleen(20)sorbitaanmonolauraat (E432), glütserüülpolüetüleenglükoolritsinolaat (E484), polüetüleenglükool 300, sorbitool (E420ii) või maltodekstriin): kuni 5 %
                                    ja

                                    —

                                    granuleerimisained (kaltsiummagneesiumkarbonaat, kaltsiumkarbonaat, maisitõlvikud): kuni 100 % massiprotsenti.

                              Osakesed suurusega < 50 μm: alla 5 %

                           Toimeaine kirjeldus

                        Naatriumseleniit
                        Keemiline valem: Na2SeO3

                        CASi number 10102-18–8
                        EINECSi nr: 233–267-9

                           Analüüsimeetod
                            (1)

                        Seleeni üldsisalduse määramine söödalisandis (membraaniga kaetud granuleeritud preparaat):

                                    —

                                    induktiivsidestatud plasma aatomiemissioonspektromeetria (ICP-AES) või

                                    —

                                    induktiivselt sidestatud plasma massispektromeetria (ICP-MS)

                              Naatriumi üldsisalduse määramine söödalisandis (membraaniga kaetud granuleeritud preparaat):

                                    —

                                    aatomabsorptsioonspektromeetria (AAS) – EN ISO 6869:2000 või

                                    —

                                    induktiivsidestunud plasma aatomiemissioonspektromeetria (ICP-AES) – EN:15510:2007

                              Seleeni üldsisalduse määramine eelsegus, söödamaterjalis ja segasöödas:

                                    —

                                    hüdriidide tekitamisega aatom-absorptsioonspektromeetria (HGAAS) pärast mikrolainete toimel lagundamist – EN 16159:2012

                        Kõik liigid

                        —

                        0,50 (kokku)

                                    1.

                                    Lisand lisatakse söödale eelseguna.

                                    2.

                                    Söödakäitlejad kehtestavad söödalisandi ja eelsegu kasutajatele kasutamiskorra ja korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegu käitlemisel asjakohaseid isikukaitsevahendeid.

                        3. veebruar 2029

                        3b818

                        —

                        Tsink-L-selenometioniin

                           Söödalisandi kirjeldus

                        Tsink-L-selenometioniini tahke preparaat, mille seleenisisaldus on 1–2 g/kg

                           Toimeaine kirjeldus

                        Orgaaniline seleen tsink-L-selenometioniinina
                        Keemiline valem: C5H10ClNO2SeZn
                        Kristalne pulber, milles järgmiste komponentide sisaldus on järgmine:

                                    L-selenometioniini > 62 %,

                                    seleeni > 24,5 %,

                                    tsinki > 19 % ja

                                    kloriidi: ≤ 20 %

                           Analüüsimeetod
                            (1)

                        Selenometioniini määramine söödalisandis:

                                    —

                                    kõrgefektiivne vedelikkromatograafia fluorestsentsdetektoriga (HPLC-FL)

                              Seleeni üldsisalduse määramine söödalisandis:

                                    —

                                    induktiivsidestunud plasma aatomiemissioonspektromeetria (ICP-AES) või

                                    —

                                    induktiivselt sidestatud plasma massispektromeeter (ICP-MS)

                              Seleeni määramine eelsegudes, söödamaterjalides ja segasöödas:

                                    —

                                    hüdriidide tekitamisega aatom-absorptsioonspektromeetria (HGAAS) pärast mikrolainete toimel lagundamist – EN 16159

                              Tsingi üldsisalduse määramine söödalisandis:

                                    —

                                    induktiivsidestatud plasma aatomiemissioonspektromeetria (ICP-AES) – EN 15510 või

                                    —

                                    induktiivsidestatud plasma aatomiemissioonspektromeetria (ICP-AES) – EN 15621 rõhu all lagundatud proovist

                        Kõik liigid

                        —

                        0,50 (kokku)

                                    1.

                                    Lisand lisatakse söödale eelseguna.

                                    2.

                                    Söödakäitlejad kehtestavad söödalisandi ja eelsegu kasutajatele kasutamiskorra ja korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegu käitlemisel asjakohaseid isikukaitsevahendeid.

                                    3.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    4.

                                    Maksimaalne orgaanilise seleeni sisaldus:
                                    0,20 mg seleeni ühes kilogrammis 12 % niiskusesisaldusega täissöödas.

                        3. veebruar 2029

               (1)  Analüüsimeetodi üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports


title: Komisjoni rakendusmäärus (EL) 2019/110, 24. jaanuar 2019, millega antakse luba Allanblackia seemnete õli kasutusala laiendamiseks uuendtoiduna Euroopa Parlamendi ja nõukogu määruse (EL) 2015/2283 alusel ja muudetakse komisjoni rakendusmäärust (EL) 2017/2470 (EMPs kohaldatav tekst)

text:
                  25.1.2019

                  ET

                  Euroopa Liidu Teataja

                  L 23/11

         KOMISJONI RAKENDUSMÄÄRUS (EL) 2019/110,
         24. jaanuar 2019,
         millega antakse luba Allanblackia seemnete õli kasutusala laiendamiseks uuendtoiduna Euroopa Parlamendi ja nõukogu määruse (EL) 2015/2283 alusel ja muudetakse komisjoni rakendusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:

                     (1)

                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.

                     (2)

                     Vastavalt määruse (EL) 2015/2283 artiklile 8 võeti vastu komisjoni rakendusmäärus (EL) 2017/2470, (2) millega kehtestatakse lubatud liidu uuendtoitude loetelu.

                     (3)

                     Määruse (EL) 2015/2283 artikli 12 kohaselt peab komisjon esitama rakendusakti eelnõu uuendtoidu liidu turule laskmise lubamise ja liidu loetelu ajakohastamise kohta.

                     (4)

                     Komisjoni otsusega 2008/559/EÜ (3) lubati kooskõlas Euroopa Parlamendi ja nõukogu määrusega (EÜ) nr 258/97 (4) ning pärast Euroopa Toiduohutusametilt (edaspidi „toiduohutusamet“) arvamuse (5) saamist lasta turule Allanblackia seemnete õli uuendtoiduna kollastes rasvavõietes ja koorest valmistatud võietes.

                     (5)

                     22. septembril 2014 esitas äriühing Unilever NV/Unilever PLC kooskõlas määruse (EÜ) nr 258/97 artikliga 4 Madalmaade pädevale asutusele taotluse Allanblackia seemnete õli kasutusala laiendamiseks ja kasutuskoguste suurendamiseks. Taotluses sooviti laiendada Allanblackia seemnete kasutamist täiendava toidugrupi, täpsemalt taimeõlide ja piima segude puhul, ning suurendada Allanblackia seemnete õli maksimaalseid kasutuskoguseid toidugruppides, mis on juba lubatud otsusega 2008/559/EÜ. Ühtlasi taotleti Allanblackia seemnete õli spetsifikatsiooni muutmist, eelkõige seoses järgmisega: küllastunud rasvhapete väikeste koguste märkimise lihtsustamine: lauriinhape, müristiinhape ja palmitiinhape üheks liitnäitajaks (C12:0 – C14:0 – C16:0); väikeste koguste (kumbki alla 1 %) palmitoleiinhappe ja arahhiidhappe väljajätmine ning polüküllastumata rasvhapete lisamine; joodiarvu märkimata jätmine; transrasvhapete maksimaalsete piirnormide suurendamine (≤ 0,5 % kuni ≤ 1 %); peroksiidiarvu piirnormide suurendamine (≤ 0,8 kuni ≤ 1,0 meq/kg); seebistumatu aine piirnormide suurendamine (≤ 0,1 % kuni ≤ 1 %). Toiduohutusametil ei ole ohutusprobleeme seoses spetsifikatsiooni näitajate kavandatud muudatustega.

                     (6)

                     Madalmaade pädev asutus avaldas 13. detsembril 2017 oma esialgse hindamisaruande. Kõnealuses aruandes jõuti järeldusele, et Allanblackia seemnete õli kasutusala laiendamine ja kavandatud maksimaalsete kasutuskoguste suurendamine ning Allanblackia seemnete õli spetsifikatsiooni muutmine vastavad määruse (EÜ) nr 258/97 artikli 3 lõikes 1 sätestatud uuendtoidu kriteeriumidele.

                     (7)

                     Määruse (EL) 2015/2283 artikli 35 lõike 1 kohaselt käsitatakse uuendtoidu liidus turule laskmise iga taotlust, mis on esitatud liikmesriigile kooskõlas määruse (EÜ) nr 258/97 artikliga 4 ja mille kohta ei ole tehtud lõplikku otsust enne 1. jaanuari 2018, määruse (EL) 2015/2283 kohaselt esitatud taotlusena.

                     (8)

                     Taotlus Allanblackia seemnete õli kasutusala laiendamiseks esitati liikmesriigile kooskõlas määruse (EÜ) nr 258/97 artikliga 4 ja see vastab ka määruses (EL) 2015/2283 sätestatud nõuetele.

                     (9)

                     Vastavalt määruse (EL) 2015/2283 artikli 10 lõikele 3 konsulteeris komisjon toiduohutusametiga 25. aprillil 2018 ja palus neil esitada teadusliku arvamuse, tehes Allanblackia seemnete õli uuendtoiduna hindamise.

                     (10)

                     27. juunil 2018 võttis toiduohutusamet vastu teadusliku arvamuse Allanblackia seemnete õli ohutuse kohta selle laiendatud kasutamisel taimeõlide ja piima segudes ning kollastes rasvavõietes ja koorest valmistatud võietes kuni 30 % (massiprotsentides) ulatuses, (6) nagu taotleja seda soovis. Arvamus on kooskõlas määruse (EL) 2015/2283 artikli 11 nõuetega. Taimeõlide ja piima segud kuuluvad järgmisesse toidugruppi: piimatoodete analoogid, sealhulgas joogivalgendajad.

                     (11)

                     Toiduohutusameti arvamuses on esitatud piisavalt tõendeid selle kohta, et Allanblackia seemnete õli on muudetud spetsifikatsiooni, kavandatud kasutuse ja kasutuskoguste korral kooskõlas määruse (EL) 2015/2283 artikli 12 lõikega 1.

                     (12)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Rakendusmääruse (EL) 2017/2470 alusel kehtestatud liidu uuendtoitude loetellu tehtud kannet, milles käsitletakse Allanblackia seemnete õli, muudetakse käesoleva määruse lisa kohaselt.

               2.   Lõikes 1 osutatud kanne liidu loetelus hõlmab käesoleva määruse lisas sätestatud kasutustingimusi ja märgistamisnõudeid.

            Artikkel 2
            Rakendusmääruse (EL) 2017/2470 lisa muudetakse vastavalt käesoleva määruse lisale.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 24. jaanuar 2019

                  Komisjoni nimel

                  president

               Jean-Claude JUNCKER

            (1)  ELT L 327, 11.12.2015, lk 1.

            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).

            (3)  Komisjoni 27. juuni 2008. aasta otsus 2008/559/EÜ, millega lubatakse kooskõlas Euroopa Parlamendi ja nõukogu määrusega (EÜ) nr 258/97 viia toidu uuendkoostisosana turule Allanblackia seemneõli (ELT L 180, 9.7.2008, lk 20).

            (4)  Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta (EÜT L 43, 14.2.1997, lk 1).

            (5)  EFSA NDA Panel (EFSA eritoidu, toitumise ja allergia komisjon), 2007. Safety of Allanblackia seed oil for use in yellow fat and cream based spreads, EFSA Journal (2007) 580, lk 1–10.

            (6)  EFSA Journal (2018); 16(8):5362.

            LISA
            Rakendusmääruse (EL) 2017/2470 lisa muudetakse järgmiselt.

                        1)

                        Tabelis 1 („Lubatud uuendtoidud“) asendatakse Allanblackia seemnete õli käsitlev kanne järgmisega:

                                    Lubatud uuendtoit

                                    Uuendtoidu kasutamise tingimused

                                    Täiendavad märgistamise erinõuded

                                    Muud nõuded

                                    „
                                          Allanblackia seemnete õli

                                       Määratud toidugrupp

                                       Piirnorm

                                    Uuendtoidu nimetus seda sisaldava toiduaine märgistusel on „Allanblackia seemnete õli“.“

                                    Kollased rasvavõided ning koorepõhised võided

                                    30 g/100 g

                                    Taimeõlide (*) ja piima segud (mis kuuluvad järgmisesse toidugruppi: piimatoodete analoogid, sealhulgas joogivalgendajad)

                                    30 g/100 g

                                                (*)

                                                Välja arvatud määruse (EL) nr 1308/2013 VII lisa VIII osas määratletud oliiviõlid ja oliivijääkõlid.

                        2)

                        Tabelis 2 („Spetsifikatsioonid“) asendatakse Allanblackia seemnete õli käsitlev kanne järgmisega:

                                    Lubatud uuendtoit

                                    Spetsifikatsioon

                                    „
                                          Allanblackia seemnete õli

                                       Kirjeldus/määratlus

                                       Allanblackia seemnete õli saadakse allanipuu Allanblackia järgmiste liikide seemnetest: A. floribunda (sünonüüm A. parviflora) ja A. stuhlmannii.

                                       Rasvhappeline koostis (protsendina rasvhapete üldsisaldusest):

                                    Lauriinhape – Müristiinhape – Palmitiinhape (C12:0 – C14:0 – C16:0): nende hapete summa < 4,0 %
                                    Steariinhape (C18:0): 45–58 %
                                    Oleiinhape (C18:1): 40–51 %
                                    Polüküllastumata rasvhapped: < 2 %

                                       Omadused:

                                    Vabad rasvhapped: kuni 0,1 % rasvhapete üldsisaldusest
                                    Transrasvhapped: kuni 1,0 % rasvhapete üldsisaldusest
                                    Peroksiidarv: kuni 1,0 meq/kg
                                    Seebistumatu aine: kuni 1,0 % (massiprotsentides) õlist
                                    Seebistumisarv: 185–198 mg KOH/g“


title: Komisjoni rakendusmäärus (EL) 2019/108, 24. jaanuar 2019, millega antakse luba toidu uuendkoostisosa tavalisest hiilgevähist ehk antarktika krillist (Euphausia superba) saadud lipiidiekstrakti spetsifikatsioonide muutmiseks vastavalt Euroopa Parlamendi ja nõukogu määrusele (EL) 2015/2283 ning muudetakse komisjoni rakendusmäärust (EL) 2017/2470 (EMPs kohaldatav tekst)

text:
                  25.1.2019

                  ET

                  Euroopa Liidu Teataja

                  L 23/4

         KOMISJONI RAKENDUSMÄÄRUS (EL) 2019/108,
         24. jaanuar 2019,
         millega antakse luba toidu uuendkoostisosa tavalisest hiilgevähist ehk antarktika krillist (Euphausia superba) saadud lipiidiekstrakti spetsifikatsioonide muutmiseks vastavalt Euroopa Parlamendi ja nõukogu määrusele (EL) 2015/2283 ning muudetakse komisjoni rakendusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:

                     (1)

                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.

                     (2)

                     Vastavalt määruse (EL) 2015/2283 artiklile 8 võeti vastu komisjoni rakendusmäärus (EL) 2017/2470, (2) millega kehtestatakse liidu uuendtoitude loetelu.

                     (3)

                     Määruse (EL) 2015/2283 artikli 12 kohaselt peab komisjon tegema otsuse uuendtoidu lubamise ja liidu turule laskmise ning liidu loetelu ajakohastamise kohta.

                     (4)

                     Komisjoni otsusega 2009/752/EÜ (3) lubati kooskõlas Euroopa Parlamendi ja nõukogu määrusega (EÜ) nr 258/97 (4) lasta turule tavalisest hiilgevähist ehk antarktika krillist (Euphausia superba) saadud lipiidiekstrakt teatavate toitude ja toiduainete uuendkoostisosana. Kõnealuses otsuses kehtestati fosfolipiidide piirnormiks 50 %.

                     (5)

                     Komisjoni rakendusotsusega (EL) 2016/598 (5) lubati kooskõlas määrusega (EÜ) nr 258/97 laiendada tavalisest hiilgevähist ehk antarktika krillist (Euphausia superba) saadud lipiidiekstrakti kasutusala toidu uuendkoostisosana toidulisandites. Kõnealuses otsuses kehtestati fosfolipiidide miinimumtasemeks 35 %.

                     (6)

                     Soome pädevad asutused andsid loa toidu uuendkoostisosa „Tavalisest hiilgevähist ehk antarktika krillist (Euphausia superba) saadud fosfolipiidirikas õli“ kasutamiseks teatavates toidugruppides (6). Fosfolipiidide miinimumtasemeks kehtestati 60 %.

                     (7)

                     Nii tavalisest hiilgevähist ehk antarktika krillist (Euphausia superba) saadud õli kui ka tavalisest hiilgevähist ehk antarktika krillist (Euphausia superba) saadud fosfolipiidirikka õli kasutustingimused on identsed ning põhinevad eikosapentaeenhappe ja dokosaheksaeenhappe piirnormidel kokku. Need erinevad siiski fosfolipiidide sisalduse poolest, milleks on tavalisest hiilgevähist ehk antarktika krillist (Euphausia superba) saadud õli puhul kehtestatud 35–50 % ning tavalisest hiilgevähist ehk antarktika krillist (Euphausia superba) saadud fosfolipiidirikka õli puhul vähemalt 60 %. Seetõttu ei hõlma praegused load tavalisest hiilgevähist ehk antarktika krillist (Euphausia superba) saadud õli puhul fosfolipiidide vahemikku 50–60 %.

                     (8)

                     29. augustil 2018 esitas äriühing Aker BioMarine A/S (edaspidi „taotleja“) komisjonile taotluse muuta uuendtoidu tavalisest hiilgevähist ehk antarktika krillist (Euphausia superba) saadud õli spetsifikatsioone määruse (EL) 2015/2283 artikli 10 lõike 1 tähenduses. Taotleja soovis suurendada fosfolipiidide ülempiiri 50 %-lt vähem kui 60 %-le, hõlmates seega fosfolipiidide kontsentratsiooni vahemikku, mis ei ole praegu lubatud.

                     (9)

                     Komisjon leiab, et Euroopa Toiduohutusameti praeguse taotluse ohutushinnang kooskõlas määruse (EL) 2015/2283 artikli 10 lõikega 3 ei ole vajalik, võttes arvesse, et kui teatava uuendtoidu koostisosa teatavaid koguseid on hinnatud ja need on ohutuks tunnistatud, oleks sama koostisosa väiksem kogus samuti ohutu. Nii tavalisest hiilgevähist ehk antarktika krillist (Euphausia superba) saadud õli kui ka tavalisest hiilgevähist ehk antarktika krillist (Euphausia superba) saadud fosfolipiidirikka õli eikosapentaeenhappe ja dokosaheksaeenhappe lubatud piirnormid kokku on rakendusmääruse (EL) 2017/2470 kohaselt samad. Tavalisest hiilgevähist ehk antarktika krillist (Euphausia superba) saadud õli fosfolipiidide taseme kavandatud muutmine ei muuda kõnealusele õlile ega tavalisest hiilgevähist ehk antarktika krillist (Euphausia superba) saadud fosfolipiidirikkale õlile loa andmist võimaldanud ohutuskaalutlusi, millest järeldati, et nii üle kui ka alla 60 % fosfolipiidide tase on ohutu.

                     (10)

                     Fosfolipiidide sisaldust käsitlevate spetsifikatsioonide muutmise ettepanekus võetakse arvesse fosfolipiidide sisalduse erinevust tavalisest hiilgevähist ehk antarktika krillist (Euphausia superba) saadud õlis ja tavalisest hiilgevähist ehk antarktika krillist (Euphausia superba) saadud fosfolipiidirikkas õlis. Seetõttu on asjakohane muuta uuendtoidu tavalisest hiilgevähist ehk antarktika krillist (Euphausia superba) saadud õli spetsifikatsioone, et need hõlmaksid kavandatud fosfolipiidide taset.

                     (11)

                     Taotluses esitatud teabe alusel on piisavalt alust arvata, et toidu uuendkoostisosa tavalisest hiilgevähist ehk antarktika krillist (Euphausia superba) saadud õli spetsifikatsioonide kavandatud muudatused on kooskõlas määruse (EL) 2015/2283 artikli 12 lõikega 2.

                     (12)

                     Seepärast tuleks rakendusmäärust (EL) 2017/2470 vastavalt muuta.

                     (13)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Tavalisest hiilgevähist ehk antarktika krillist (Euphausia superba) saadud õli käsitlevat kannet liidus lubatud uuendtoitude loetelus, millele on osutatud määruse (EL) 2015/2283 artiklis 8, muudetakse vastavalt käesoleva määruse lisale.

            Artikkel 2
            Rakendusmääruse (EL) 2017/2470 lisa muudetakse vastavalt käesoleva määruse lisale.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 24. jaanuar 2019

                  Komisjoni nimel

                  president

               Jean-Claude JUNCKER

            (1)  ELT L 327, 11.12.2015, lk 1.

            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).

            (3)  Komisjoni 12. oktoobri 2009. aasta otsus 2009/752/EÜ, millega antakse luba tavalisest hiilgevähist ehk antarktika krillist (Euphausia superba) saadud lipiidiekstrakti turule laskmiseks toidu uuendkoostisosana Euroopa Parlamendi ja nõukogu määruse (EÜ) nr 258/97 alusel (ELT L 268, 13.10.2009, lk 33).

            (4)  Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta (EÜT L 43, 14.2.1997, lk 1).

            (5)  Komisjoni 14. aprilli 2016. aasta rakendusotsus (EL) 2016/598, millega lubatakse vastavalt Euroopa Parlamendi ja nõukogu määrusele (EÜ) nr 258/97 laiendada toidu uuendkoostisosa, tavalisest hiilgevähist ehk antarktika krillist (Euphausia superba) saadud lipiidiekstrakti kasutusala (ELT L 103, 19.4.2016, lk 34).

            (6)  13. mai 2015. aasta kiri (https://ec.europa.eu/food/sites/food/files/safety/docs/novel-food_authorisation_2015_auth-letter_krill-oil_en.pdf)

            LISA
            Rakendusmääruse (EL) 2017/2470 lisa tabelis 2 (Spetsifikatsioonid) asendatakse tavalisest hiilgevähist ehk antarktika krillist (Euphausia superba) saadud õli käsitlev kanne järgmisega:

                           Lubatud uuendtoit

                           Spetsifikatsioonid

                           „Tavalisest hiilgevähist ehk antarktika krillist (Euphausia superba) saadud õli

                              Kirjeldus/määratlus

                           Tavalisest hiilgevähist ehk antarktika krillist (Euphausia superba) lipiidiekstrakti tootmiseks ekstraheeritakse lipiidid sügavkülmutatud purustatud krillidest või kuivatatud krillijahust direktiivi 2009/32/EÜ alusel heakskiidetud ekstrahendiga. Valgud ja vähijäänused eemaldatakse lipiidiekstraktist filtrimisega. Ekstrahendid ja jääkvesi eemaldatakse aurustamisega.
                           Seebistumisarv: ≤ 230 mg KOH/g
                           Peroksiidiarv: ≤ 3 meq O 2/kg õlis
                           Oksüdatsioonikindlus: kõigi tavalisest hiilgevähist ehk antarktika krillist (Euphausia superba) saadud fosfolipiidirikast õli sisaldavate toiduainete puhul tuleks tõendada sobivate ja tunnustatud riiklike või rahvusvaheliste (nt AOAC) katsemeetodite abil oksüdatsioonikindlust.
                           Niiskus ja lenduvad koostisosad: ≤ 3 % või 0,6 väljendatuna vee aktiivsusena temperatuuril 25 °C
                           Fosfolipiidid: ≥ 35 % kuni < 60 %
                           Transrasvhapped: ≤ 1 %
                           EPA (eikosapentaeenhape): ≥ 9 %
                           DHA (dokosaheksaeenhape): ≥ 5 %“